CELEX: 62009CN0355
Language: da
Date: 2009-09-03 00:00:00
Title: Sag C-355/09: Sag anlagt den 3. september 2009 — Kommissionen for De Europæiske Fællesskaber mod Irland

24.10.2009   
            
            
               DA
            
            
               Den Europæiske Unions Tidende
            
            
               C 256/16
            
         Sag anlagt den 3. september 2009 — Kommissionen for De Europæiske Fællesskaber mod Irland
   (Sag C-355/09)
   2009/C 256/30
   Processprog: engelsk
   
      Parter
   
   
      Sagsøger: Kommissionen for De Europæiske Fællesskaber (ved P. Oliver og A.-A. Gilly, som befuldmægtigede)
   
      Sagsøgt: Irland
   
      Sagsøgerens påstande
   
   
               —
            
            
               Det fastslås, at Irland har tilsidesat sine forpligtelser i henhold til forordning (EF) nr. 273/2004 om narkotikaprækursorer (1) og Rådets forordning (EF) nr. 111/2005 om regler for overvågning af handel med narkotikaprækursorer mellem Fællesskabet og tredjelande (2), idet det ikke har vedtaget de nødvendige nationale foranstaltninger til gennemførelsen af artikel 10 og 12 i forordning (EF) nr. 273/2004, og meddelt disse foranstaltninger i henhold til denne forordnings artikel 16, samt ved ikke at have vedtaget de nødvendige nationale foranstaltninger til gennemførelse af artikel 26, stk. 3, og artikel 31 i forordning (EF) nr. 111/2005.
            
         
               —
            
            
               Irland tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Medlemsstaterne er forpligtede til at vedtage de nødvendige foranstaltninger til at efterkomme forordningernes bestemmelser inden for de i disse forordninger fastsatte frister og til straks at meddele disse foranstaltninger til Kommissionen. Den irske regering har ikke vedtaget og meddelt de påkrævede foranstaltninger til gennemførelse af artikel 10, 12 og 16 i forordning (EF) nr. 273/2004 om narkotikaprækursorer. Den irske regering har heller ikke vedtaget foranstaltninger i henhold til artikel 26, stk. 3, og artikel 31 i forordning (EF) nr. 111/2005 om regler for overvågning af handel med narkotikaprækursorer mellem Fællesskabet og tredjelande.
   
      (1)  Europa-Parlamentets og Rådets forordning (EF) nr. 273/2004 af 11.2.2004 om narkotikaprækursorer (EUT L 47, s. 1).
   
      (2)  Rådets forordning (EF) nr. 111/2005 af 22.12.2004 om regler for overvågning af handel med narkotikaprækursorer mellem Fællesskabet og tredjelande (EUT L 22, s. 1).